Video: Bruidegom bars in trane uit toe hy bruid sienConner en Hannah Courtney op hul troudag. Foto: Facebook Conner Courtney het in trane uitgebars toe sy bruid, Hannah, in die paadjie afgestap gekom het. ŉ Video daarvan het internetgebruikers nou gaande. Die Huffington Post berig die bruidegom se ma, Kara, het die groot oomblik op video vasgelê toe die egpaar vroeër vandeesmaand in Oklahoma getrou het. Conner het aanvanklik met sy rug na die trougaste gestaan. “Ek het vir Hannah se broer gevra om vir my te sê wanneer sy daar is sodat ek kan omdraai. Die oomblik toe ek haar sien, was dit asof my hele lewe reg voor my afspeel.” Conner en Hannah het mekaar in 2013 in ’n gimnasium ontmoet en vanjaar op 13 Junie by haar oom se huis in Arcadia getrou. Hannah het aan die Huffington Post gesê hoewel sy ŉ sekere soort reaksie verwag het, was sy steeds uit die veld geslaan deur Conner se passievolle reaksie. “Al wat ek kon doen, was om my grootste glimlag en gelukkigste trane te gee.”